பொருளியலுக்கான நோபல் நினைவுப் பரிசு

பொருளியலுக்கான நோபல் பரிசு (Nobel Prize in Economics) என்று பரவலாக அறியப்படும்  பொருளியலுக்கான நோபல் நினைவு  பரிசு  (Nobel Memorial Prize in Economic Sciences) பொருளியலில் சீர்மிகு பங்களிப்புகளை நல்கியோருக்கு ஆண்டுதோறும் வழங்கப்படும் ஓர் உலகளவிலான  விருதாகும்.  இத்துறையில் வழங்கப்படும் மதிப்புமிக்க விருதுகளில் இது ஒன்றாக பொதுவாகக் கருதப்படுகிறது.  இதன் அலுவல் முறையிலான பெயர் சுவிரிஜெஸ் வங்கியின் பொருளியலுக்கான நோபல் நினைவு  பரிசு (Sveriges Riksbank Prize in Economic Sciences in Memory of Alfred Nobe) (). 

இது 1895 ஆம் ஆண்டு நோபலின் உயிலின்படி நிறுவப்பட்ட  நோபல் பரிசு அல்ல. இருப்பினும் பொதுவாக அவற்றுடனேயே அடையாளப்படுத்தப்படுகிறது.  பொருளியல் பரிசு என்று நோபல் நிறுவனத்தால் குறிப்பிடப்படும் இது 1968ஆம் ஆண்டில் சுவீடனின் நடுவண் வங்கியான சுவரஜஸ் ரிக்ஸ்பாங்க்கின் 300ஆம் ஆண்டு கொண்டாட்டங்களின் போது நோபலின் நினைவாக அந்த வங்கியின் நிதிக்கொடை கொண்டு நிறுவப்பட்டதாகும்.  
இயற்பியல், வேதியியல் போன்றே இந்தப் பரிசினைப் பெறுவோரையும் சுவீடனின் அறிவியலுக்கான அரச அகாதெமி தேர்ந்தெடுக்கிறது.  

1969ஆம் ஆண்டு முதன்முதலாக இந்தப் பரிசு டச்சு மற்றும் நோர்வீஜிய பொருளியலாளர்கள் யான் டின்பெர்கன் மற்றும் ராக்னர் பிரிஷ் ஆகியோருக்கு  வழங்கப்பட்டது.[

மேற்கோள்கள்

உசாத்துணை

வெளியிணைப்புகள் 
The Sveriges Riksbank Prize in Economic Sciences in Memory of Alfred Nobel  (English version) – Official website of the prize.
The Royal Swedish Academy of Sciences (English version) – Official website of the Royal Swedish Academy of Sciences.
The Nobel Foundation – Official website of the Nobel Foundation.
IDEAS/RePEc

நோபல் பரிசு